गोपाल भारती का मेला 10 को, सजाया जा रहा है चांदराई गांव
चांदराई गांव में महंत गोपालभारती के चतुर्थ वार्षिक मेले को लेकर गुरुवार को आयोजित होगी भजन संध्या शुक्रवार को भरेगा मेला
भास्करन्यूज | गुड़ा बालोतान
निकटवर्तीचांदराई गांव में आम पेचके के पास स्थित महन्त गोपाल भारती के समाधि स्थल (मढ़ी) पर चांदराई गांव में समस्त ग्रामीणों के तत्वावधान में 10 मार्च शुक्रवार को चतुर्थ वार्षिक मेले का आयोजन होगा। वहीं मेला आयोजन को लेकर गुरुवार दोपहर में कलश यात्रा वरघोड़ा निकाला जाएगा। तथा मेले की पूर्व संध्या गुरुवार की रात को भव्य भजन संध्या का आयोजन होगा। चांदराई गांव में महन्त गोपालभारती के जीवित समाधि के वर्षगांठ वाले दिन फाल्गुन सुदी त्रयोदशी शुक्रवार को आयोजित होने वाले मेला महोत्सव का सफल आयोजन करवाने को लेकर चांदराई गांव के समस्त ग्रामवासियों एवं व्यापारियों में खासा उत्साह नजर रहा है। वही मेले के सफल आयोजन के लिए ग्रामीण व्यापारी एक दूसरे से अपार सहयोग का आह्वान कर तैयारियों में जुटे हुए है। मेले को लेकर गुरुवार को गोपालभारती के समाधि स्थल दोपहर में निकाली जाने वाली कलश यात्रा वरघोड़े के दौरान हेलिकॉप्टर से पुष्प वर्षा की जाएगी। रात में भजन संध्या का आयोजन होगा। जिसमें चांदराई गांव के व्यापारियों समस्त ग्रामवासियों के सहयोग से महाप्रसादी का आयोजन भी करवाया जाएगा। इस आयोजन के दौरान विशिष्ट अतिथि के रूप में समाज सेवी दलवीरसिंह चंपावत भैंसवाड़ा भी मौजूद रहेंगे।
गुडा बालोतान. चांदराई में आयोजित होने वाले मेले के दौरान लगाए जा रहे झूले की जा रही सजावट।
दुल्हन की तरह सजाया जा रहा है मेला स्थल चांदराई गांव
चांदराईगांव में व्यापारियों ग्रामीणों के संयुक्त तत्वाधान में आयोजित होने वाले मेला महोत्सव को लेकर तैयारियां जोरों पर चल रही है। वहीं समाज सेवी ऊमसिंह राठौड़ चांदराई ने बताया कि मेला आयोजन की तैयारियां जोरों पर है। मेला आयोजन को लेकर गुरुवार को भव्य भजन संध्या का आयोजन रखा गया है। जिसमें भजन संध्या के दौरान भजन गायक निम्बाराम देवासी एण्ड पार्टी जसवंतपुरा के गायक नृत्य कलाकार अपनी प्रस्तुतियां देंगे। वहीं मेला महोत्सव को लेकर चांदराई के बस स्टैंड, आम चोहटा मैन रोड़ पर भव्य प्रवेश द्वार लगाए गए है। चांदराई के प्रमुख मौहल्लों विभिन्न गलियों को आकर्षक रंगीन रोशनी तोरण द्वार से सजाया गया है। तथा भजन संध्या को लेकर चांदराई गांव के आम चोहटे के पास जोरदार रंगमंच सजाया जा रहा है। तथा मेला आयोजन स्थल तालाब परिसर में दुकानें हाट बाजार के साथ बच्चों के लिए आकर्षक झूले भी लगाए जा रहे है।
चांदराईगांव में मेले को लेकर आज होगी आम बैठक
चांदराईगांव में शुक्रवार को आयोजित होने वाले मेला महोत्सव की तैयारियों की समीक्षा करने को लेकर बुधवार शाम को महंत गोपाल भारती महाराज के समाधि स्थल (मढ़ी) परिसर में समस्त ग्रामवासियों की आम बैठक आयोजित होगी। वही मेला आयोजन कमेटी के किशोरभाई सोनी ने बताया कि बैठक के दौरान शुक्रवार को आयोजित होने वाले मेला महोत्सव का सफल आयोजन करवाने को लेकर सभी ग्रामवासियों व्यापारियों से विचार-विमर्श करने के साथ सुझाव लिए जाएंगे।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva